title: Komisjoni rakendusmäärus (EL) nr 822/2014, 28. juuli 2014 , mis käsitleb määrusest (EMÜ) nr 2454/93 tehtavat erandit seoses üldiste tariifsete soodustuste kava päritolureeglitega Kambodžas toodetud jalgrataste kohta, arvestades Malaisiast pärit jalgrattaosade kasutamist kumulatsiooni alusel

text:
               29.7.2014

               ET

               Euroopa Liidu Teataja

               L 223/19

         KOMISJONI RAKENDUSMÄÄRUS (EL) nr 822/2014,
   28. juuli 2014,
   mis käsitleb määrusest (EMÜ) nr 2454/93 tehtavat erandit seoses üldiste tariifsete soodustuste kava päritolureeglitega Kambodžas toodetud jalgrataste kohta, arvestades Malaisiast pärit jalgrattaosade kasutamist kumulatsiooni alusel
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 12. oktoobri 1992. aasta määrust (EMÜ) nr 2913/92, millega kehtestatakse ühenduse tolliseadustik, (1) eriti selle artiklit 247,
   võttes arvesse komisjoni 2. juuli 1993. aasta määrust (EMÜ) nr 2454/93, millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik, (2) eriti selle artikli 89 lõike 1 punkti b,
   ning arvestades järgmist:

               (1)

               Euroopa Parlamendi ja nõukogu määrusega (EL) nr 978/2012, (3) millega kohaldatakse üldiste tariifsete soodustuste kava alates 1. jaanuarist 2014, andis liit Kambodžale üldised tariifsed soodustused.

               (2)

               Määrusega (EMÜ) nr 2454/93 (4) on kehtestatud üldiste tariifsete soodustuste kava raames kohaldatav päritolustaatusega toodete määratlus. Kõnealuse määrusega nähakse ette võimalus teha teatavatel täpselt määratletud asjaoludel kõnealusest määratlusest erandid üldiste tariifsete soodustuste kava (edaspidi „kava”) soodustatud riikidele. Määruse (EMÜ) nr 2454/93 piirkondliku kumulatsiooni sätteid muudeti rakendusmäärusega (EL) nr 530/2013, milles selgitati, et piirkondlikku kumulatsiooni kohaldatakse samasse piirkondlikku rühma kuuluvate riikide suhtes ainult juhul, kui riigid on toote liitu eksportimise ajal kavaga hõlmatud soodustatud riigid. Rakendusmäärusega (EL) nr 530/2013 kehtestatud muudatusi kohaldatakse alates 1. jaanuarist 2014.

               (3)

               Kambodža esitas 15. mail 2013. aastal taotluse üleminekuperioodiks, mille kohaselt oleks Kambodža jalgrattatööstusel jätkuvalt õigus Kambodžast liitu eksporditavate, HSi rubriigi 8712 jalgrataste päritolu määramisel käsitada Malaisiast ja Singapurist pärit osasid kava raames toimuva piirkondliku kumulatsiooni alusel Kambodžast pärinevate materjalidena ka pärast 1. jaanuari 2014, mil muudetud piirkondliku kumulatsiooni sätteid kohaldama hakati.

               (4)

               Kambodža jalgrattatööstus kasvab, kuid tootmisharu on jätkuvalt nõrk ja sõltub osadest, mis on pärit naaberriikidest, kes olid varem kava raames soodustatud riigid ja kuulusid samasse piirkondliku kumulatsiooni rühma, eriti Singapurist ja Malaisiast.

               (5)

               9. augustil 2013. aastal saadetud kirjas palus komisjon Kambodžal esitada täiendavat teavet. Kambodža esitas oma vastuse 26. septembril 2013, mille tulemusel loeti tema taotlus täielikuks.

               (6)

               Alates 1. jaanuarist 2014 ei ole Singapur enam kava raames abikõlblik ega kavaga soodustatud riik, mistõttu ei saa enam kohaldada võimalust kumulatsiooniks teiste piirkondliku kumulatsiooni I rühma riikidega. Alates 1. jaanuarist 2014 ei ole Malaisia enam kava raames soodustatud riik, kuid on jätkuvalt kava abikõlblike riikide loetelus.

               (7)

               Sellest tulenevalt ei saa alates 1. jaanuarist 2014 Singapurist ja Malaisiast pärinevaid jalgrattaosasid lugeda piirkondliku kumulatsiooni raames Kambodžast pärinevaiks ning see takistab Kambodžal kõnealuse toote (HSi rubriik 8712) puhul vähim arenenud riikide suhtes kohaldatava päritolureegli järgimist. Kuigi reegel võimaldab kasutada kuni 70 % päritolustaatuseta materjale, ületatakse teatavate Kambodžas kokkupandavate jalgrataste puhul see päritolustaatuseta materjalide piir.

               (8)

               Kambodža on esitanud komisjonile kava, millega innustatakse jalgrattaosade tootjaid järgmise kolme aasta jooksul investeerima riigi jalgrattatööstusse, et suurendada tootmisharu sõltumatust tarnetest ja luua kohalik tööstus, mis pakub jalgrataste valmistamiseks päritolustaatusega materjale. Selleks et Kambodža tootmisharu püsiks lühikeses perspektiivis elujõuline, peavad Kambodža tootjad ametiasutuste sõnul kasutama jalgrattaosasid piirkondliku kumulatsiooni reeglite alusel, et eksportida liitu üldiste tariifsete soodustuste kava raames.

               (9)

               Seetõttu taotleb Kambodža kolmeaastast erandit, saamaks piisavalt aega, et valmistuda täitma päritolustaatuse saamise reegleid.

               (10)

               Arvestades Kambodža esitatud selgitusi, et erandit on vaja jalgrattaosade tööstuse tugevdamiseks, ollakse seisukohal, et piiramatut erandit ei ole Kambodžale vaja. Seetõttu tuleks kõnealuse erandi alusel Kambodžast pärinevate ja eksporditavate jalgrataste suhtes kehtestada piirang kvoodina, mille koguseid vähendatakse kolme aasta jooksul, mil erandit kohaldatakse. Kogused on kindlaks määratud jalgrattamudelite alusel, millele riik vajab erandit, et olla vastavuses eespool nimetatud 70 % künnisega, ja neid tuleks hallata määruse (EMÜ) nr 2454/93 kohaselt.

               (11)

               Selleks et erandi toimimist saaks tõhusamalt kontrollida, on vaja sätestada kohustus, et Kambodža ametiasutused peavad komisjonile korrapäraselt edastama erandi raames väljaantud päritolusertifikaatide vormi A üksikasjad.

               (12)

               Erand peaks puudutama Malaisiast pärit HS rubriigi 8714 tooteid.

               (13)

               Käesoleva määrusega ettenähtud meetmed on kooskõlas tolliseadustiku komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   1.   Erandina määruse (EMÜ) nr 2454/93 artikli 86 lõike 2 punkti a alapunktist i on Kambodžal õigus kasutada HS rubriigi 8712 jalgrataste tootmisel päritolu kumulatsiooni alusel Malaisiast pärit HS rubriigi 8714 jalgrattaosasid vastavalt määruse (EMÜ) nr 2454/93 I osa IV jaotise 2. peatüki 1. jao päritolureeglitele.
   2.   Kõnealuste osade päritolusertifikaadid koostatakse samal viisil nagu on sätestatud määruse (EMÜ) nr 2454/93 I osa IV jaotise 2. peatüki jaos 1 A.
   Artikkel 2
   Artiklis 1 sätestatud erandit kohaldatakse HS rubriigi 8712 jalgratastele, mida eksporditakse Kambodžast ja mis deklareeritakse Euroopa Liitu vabasse ringlusesse lubamiseks ajavahemikul 29. juuli 2014 kuni 31. detsember 2016 lisas sätestatud koguste piires.
   Artikkel 3
   Käesoleva määruse lisas sätestatud koguseid hallatakse vastavalt määruse (EMÜ) nr 2454/93 artiklitele 308a, 308b ja 308c.
   Artikkel 4
   Kambodža pädevate asutuste poolt käesoleva määruse kohaselt välja antud päritolusertifikaadi vormi A lahtris 4 peab olema järgmine märge:

      „Derogation — Commission Implementing Regulation (EU) No 822/2014”

   Kambodža pädevad asutused edastavad komisjonile igale kvartalile järgneva kuu lõpuks kvartaliaruande nende koguste kohta, millele käesoleva määruse alusel on välja antud päritolusertifikaadi vorm A, ning kõnealuste sertifikaatide seerianumbrid.
   Artikkel 5
   Kambodža pädevad asutused kohustuvad võtma kõik vajalikud meetmed, et tagada vastavus käesoleva määruse artiklitele 1 ja 4, ning kehtestama ja säilitama haldusstruktuurid ja -süsteemid käesoleva erandi nõuetekohaseks rakendamiseks ja halduskoostööks nii Malaisia ametiasutuste kui ka liikmesriikidega, nagu on sätestatud määruse (EMÜ) nr 2454/93 I osa IV jaotise 2. peatüki jaos 1 A.
   Artikkel 6
   Käesolev määrus jõustub selle Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 28. juuli 2014

            Komisjoni nimel

            president

         José Manuel BARROSO

      (1)  EÜT L 302, 19.10.1992, lk 1.

      (2)  EÜT L 253, 11.10.1993, lk 1.

      (3)  ELT L 303, 31.10.2012, lk 1.

      (4)  Rakendusmäärust on muudetud määrusega (EL) nr 530/2013 (ELT L 159, 11.6.2013, lk 1).

      LISA

                  Jrk-nr

                  CN-kood

                  Toote kirjeldus

                  Aasta

                  Kogus (ühikutes)

                  09.8094

                  8712

                  Jalgrattad jm rattad (k.a velorikšad ja kolmerattalised veojalgrattad), mootorita

                  2014 (1)

                  2015
                  2016

                  400 000
                  300 000
                  150 000

         (1)  Alates 29. juulist 2014.


title: Komisjoni rakendusmäärus (EL) nr 1250/2012, 20. detsember 2012 , millega muudetakse nõukogu määrust (EÜ) nr 2580/2001 teatavate isikute ja üksuste vastu suunatud eripiirangute kohta terrorismivastaseks võitluseks

text:
               21.12.2012

               ET

               Euroopa Liidu Teataja

               L 352/40

         KOMISJONI RAKENDUSMÄÄRUS (EL) nr 1250/2012,
   20. detsember 2012,
   millega muudetakse nõukogu määrust (EÜ) nr 2580/2001 teatavate isikute ja üksuste vastu suunatud eripiirangute kohta terrorismivastaseks võitluseks
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 27. detsembri 2001. aasta määrust (EÜ) nr 2580/2001 teatavate isikute ja üksuste vastu suunatud eripiirangute kohta terrorismivastaseks võitluseks, (1) eriti selle artiklit 7,
   ning arvestades järgmist:

               (1)

               Määruse (EÜ) nr 2580/2001 lisas on toodud nende pädevate asutuste loetelu, kellele tuleb edastada teave ja taotlused nimetatud määrusega kehtestatud meetmete kohta.

               (2)

               Sloveenia palus muuta tema pädevate ametiasutuste kontaktandmete üksikasju. Samuti tuleks ajakohastada Euroopa Komisjoni aadress.

               (3)

               Seega tuleks määruse (EÜ) nr 2580/2001 lisa vastavalt ajakohastada,

         ON VASTU VÕTNÄESOLEVA MÄÄRUSE:
   Artikkel 1
   Määruse (EÜ) nr 2580/2001 lisa muudetakse vastavalt käesoleva määruse lisale.
   Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 20. detsember 2012

            Komisjoni nimel presidendi eest

            välispoliitika vahendite talituse direktor

      (1)  EÜT L 344, 28.12.2001, lk 70.

      LISA
      Määruse (EÜ) nr 2580/2001 lisa muudetakse järgmiselt:

                  (1)

                  Aadressiandmed pealkirja „Sloveenia” all asendatakse järgmistega:
                  „Artikkel 4

                              Ministrstvo za zunanje zadeve

                              Prešernova cesta 25

                              1001 Ljubljana

                              Tel.: + 386 1 478 2000

                              Faks: + 386 1 478 2340

                              E-post: gp.mzz@gov.si’

                     Artiklid 5 ja 6

                              Ministrstvo za finance

                              Župančičeva 3

                              1502 Ljubljana

                              Tel.: +386 1 369 5200

                              Faks: + 386 1 369 6659

                              E-post: gp.mf@gov.si”

                  (2)

                  Pealkiri „Euroopa Ühendus” ja selle all olev lõik asendatakse järgmisega:
                  „Aadress teadete saatmiseks Euroopa Komisjonile:

                              European Commission

                              Service for Foreign Policy Instruments (FPI)

                              Office EEAS 02/309

                              B-1049 Bruxelles/Brussel (Belgium)

                              E-post: relex-sanctions@ec.europa.eu”


title: Komisjoni rakendusmäärus (EL) nr 1162/2013, 7. november 2013 , millega registreeritakse kaitstud päritolunimetuste ja kaitstud geograafiliste tähiste registris nimetus [Puzzone di Moena/Spretz Tzaorì (KPN)]

text:
               19.11.2013

               ET

               Euroopa Liidu Teataja

               L 309/11

         KOMISJONI RAKENDUSMÄÄRUS (EL) nr 1162/2013,
   7. november 2013,
   millega registreeritakse kaitstud päritolunimetuste ja kaitstud geograafiliste tähiste registris nimetus [Puzzone di Moena/Spretz Tzaorì (KPN)]
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõiget 2,
   ning arvestades järgmist:

               (1)

               Vastavalt määruse (EL) nr 1151/2012 artikli 50 lõike 2 punktile a avaldati Euroopa Liidu Teatajas Itaalia taotlus registreerida nimetus „Puzzone di Moena”/„Spretz Tzaorì” (2).

               (2)

               Kuna komisjon ei ole saanud ühtegi määruse (EL) nr 1151/2012 artikli 51 kohast vastuväidet, tuleks nimetus „Puzzone di Moena”/„Spretz Tzaorì” registreerida,

         ON VASTU VÕTNUD KÄESOLEVA MÄÄRUSE:
   Artikkel 1
   Käesoleva määruse lisas esitatud nimetus registreeritakse.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 7. november 2013

            Komisjoni nimel presidendi eest

            komisjoni liige

         Dacian CIOLOȘ

      (1)  ELT L 343, 14.12.2012, lk 1.

      (2)  ELT C 77, 15.3.2013, lk 21.

      LISA
      Aluslepingu I lisas loetletud inimtoiduks ettenähtud põllumajandustooted

         Klass 1.3.   Juust

      ITAALIA
      Puzzone di Moena/Spretz Tzaorì (KPN)